Konti i Hollandës

parapamje|Stema e kontëve të Hollandës
**Kontët e Hollandës** sunduan mbi Kontenë e Hollandës në Vendet e Ulëta, midis shekullit të IX dhe shekullit të XVI.

## Origjina friziane
Ndërsa Mbretëria Friziane përfshinte shumicën e Holandës së tanishme, provinca e mëvonshme holandeze e Frieslandit, ishte shumë më e vogël. Që në mesjetën e hershme, Frizia Perëndimore (Frizia në perëndim të lumit Vlie) nuk konsiderohej më pjesë e Frizisë, duke u bërë e njohur si Holland (provincat e tanishme të Hollandës së Veriut, Hollandës së Jugut dhe Zelandës). Florisi II ishte konti i parë që e quajti veten nga kont i Frizisë Perëndimore në kont i Hollandës.

Frizia e mirëfilltë në mesjetë, në këtë mënyrë përfshinte vetëm pjesën e mesme dhe lindore. Frizia e Mesme (që përkon me provincën e tanishme holandeze të Frieslandit) ishte e populluar nga fshatarë të lirë, që i rezistuan me sukses të gjitha përpjekjeve për ti nënshtruar nga zotërit feudalë, kryesisht kontët e Hollandës dhe peshkopët e Utrehtit. Në Frizinë Lindore, prijësit vendorë krijuan shtetet e tyre (brenda Perandorisë Gjermaniko-Romake) në mesjetën e vonë. Pas vitit 1446, deri në vitin 1744, ata u bënë një konte, e cila do të përfshihej brenda Prusisë dhe më vonë Gjermanisë.

## Dera Gerulfinge
Kontët e Hollandës, fillimisht bartnin titullin e kontit të Kenemerlandit, pastaj, nga viti 916 (Dirku I), atë të kontit të Frizisë Perëndimore dhe në fund konti i Hollandës, nga viti 1061 (Dirku V). Gerulfi I, themeluesi i Derës Gerulfinge, ishte kont në in e Vestergout, në lindje të lumit Vlie. Gerulfi II qe kont i Kenemerlandit nga viti 885. Konti i parë i i gjithë rajonit Holland, Dirku I, ishte i biri ose thjeshtri i Gerolfit të II (Dijkstra sugjeron se Dirku mund të ketë qenë djali i motrës së Gerolfit dhe se i ati i tij vdiq, ndërsa ai ishte akoma i mitur). Ai mori toka përreth Egmonit nga Karli i Shëndoshi në një vend të quajtur Bladella (Bladeli i tanishëm afër Eindhoven-it, Holandë) në vitin 922. Kjo shihet si fillimi i Kontesë së Hollandës. Megjithatë, deri rreth vitit 1100, emrat e zakonshëm për kontenë ishin Frizia Perëndimore, Frizia os Kenemerlandi; megjithë këtë kontët nga Dirku I e në vazhdim tradicionalisht janë emërtuar *të Hollandës*.

Vëreni se kronologjia e pak prej kontëve të parë është e paqartë. Së fundi është sugjeruar ekzistenca e një konti midis Dirkut të I dhe Dirkut të II, meqë mendohet se referencat ndaj kontëve të quajtur Dirk, midis viteve 896 dhe 988 u referohen tre, jo dy kontëve të ndryshëm. Ky Dirk i tretë është vendosur midis Dirkut të I dhe të II dhe llogaritet si Dirku I *bis* për të shmangur ngatërrimin me numërimin e zakonshëm për kontët e tjerë të Hollandës të quajtur Dirk.

Kontët e Frizisë Perëndimore sundonin në vend në emër të arkipeshkvit të Utrehtit, por përgjatë kohës, kontët e Hollandës do ta mbizotëronin Peshkopatën e Utrehtit. Arkipeshkvi i Utrehtit qeveriste zonën në emër të perandorit gjermaniko-romak, i cili e shihte pushtetin e tij të zvogëluar nga sistemi feudal, në të cilin kontët dhe dukët sundonin pothuajse si sovranë.

Kontët e Hollandës u përpoqën shpesh ta zgjeronin territorin e tyre, por përveç marrjes së Zelandës gjatë shekullit të XIV, nuk patën suksese të qëndrueshme. Në vend të kësaj, kontea u bë pjesë e zotërimeve të fuqishme dinastike mesjetare, në fillim të Vitelsbahëve, pastaj të Valois dhe në vijim të Habsburgëve.

### Kontët e Kenemerlandit
### Kontët e Frizisë Perëndimore
### Kontët e Hollandës
## Dera e Avesnes
## Dera e Vitelsbahut
Pati një luftë të pasimit midis ungjit (Johani III, duka i Bavarisë) dhe mbesës (Zhaklina, kontesha e Hainautit). Kjo luftë u fitua në fund nga Filipi i Miri, në vitin 1433, i cili, ndërkohë trashëgoi edhe pretendimet e Johanit mbi vendin. Filipi dhe Zhaklina ishin dyfish kushërinj të parë, mamaja e Filipit ishte e bija e Albertit, ndërsa mamaja e Zhaklinës ishte e bija e Filipit të II të Burgundisë. Në prillin e vitit 1433, ai e detyroi Zhaklinën të abdikonte nga Hainauti dhe Hollanda në favor të tij.

## Dera e Valois-Burgundisë
## Dera Habsburge
* Maksimiliani ( 1482–1494, si regjent), perandor gjermaniko-romak, *burri i Marias së I*
* Filipi II *i Bukuri* ( 1494–1506), mbreti Filipi I i Kastiljes
*Karli II ( 1515–1555), perandori i gjermaniko-romak Karli V, mbreti i Spanjës
*Filipi III ( 1555–1581, 1581–1598, vetëm si titullar), mbreti Filipi II i Spanjës

Gjatë sundimit të huaj, nga Burgundia dhe Habsburgët, kontea u qeveris nga një stadtholder, në emër të kontit. Në vitin 1581, Kuvendi i Provincave të Bashkuara Holandeze shpalli pavarësinë nga sundimi spanjoll i Filipit të II (që ishte Filipi III i Hollandës). Deri në Traktatin e Mynsterit, në vitin 1648, mbretërit e Spanjës e përdornin akoma titullin konti i Hollandës, por ata e kishin humbur pushtetin faktik mbi kontenë, ndaj Kuvendit të Hollandës.

* Filipi IV (1598–1621, vetëm titullar), mbreti Filipi III i Spanjës
* Filipi V (1621–1648, vetëm titullar, hoqi dorë në vitin 1648), mbreti Filipi IV i Spanjës

## Rrjedhojat 
Kontea mbeti në ekzistencë si një anëtar përbërës i Republikës Holandeze, deri në vitin 1795. Nuk pati më kontë, megjithatë, meqë Kuvendi i Hollandës dhe Frizisë Perëndimore, ishin sovranët e kontesë (megjithëse kontea iu ofrua Uilliamit të Heshtur në vitin 1584, pak para vdekjes së tij). stadtholderët, që ishin shërbyes të kuvendit, ishin drejtuesit ekzekutivë de facto gjatë kësaj periudhe.

## Shiko edhe 
* Holland
* Hollanda e Veriut
* Hollanda e Jugut
* Friesland
* Zelanda
* Brabanti Verior
* Lista e udhëheqësve të Frizisë
* Lista e mbretërve frankë
* Luftërat e Grepit dhe Merlucit
* Holanda gjatë Mesjetës së Hershme
* Holanda Burgunde
* Holanda Habsburge
* Hapsburgët
* Shtatëmbëdhjetë Provincat
* Historia e Holandës
* Lista e sunduesve të Saksonisë
* Lista e fiseve të hershme gjermanike
* Lista e monarkëve të Holandës
* Lista e piktorëve të hershëm holandikë
* Lista e stadtholderve në Vendet e Ulta
* Lista e pensionarëve të mëdhenj
* Lista e monarkëve në Vendet e Ulta
* Lista e zotërve dhe kontëve të Egmontit
* Konti i Artois
* Konti i Flandrës
* Lista e monarkëve të Belgjikës
* Zotërit dhe margravët e Bergen op Zoom
* Lista e kontëve të Berghut
* Dukati i Klevesit
* Dukati i Builjonit
* Lista e zotërve të Builjonit
* Duka i Brabantit
* Duka i Burgundisë
* Lista e peshkopëve dhe kryepeshkopëve të Kambrait
* Lista e mbretërve dhe dukëve të Lorenës
* Lista e udhëheqësve të Frizisë
* Lista e peshkopëve dhe princ-peshkopëve të Liezhit
* Kontët, dukët dhe dukët e mëdhenj të Oldenburgut
* Konti i Hainautit
* Perandoria Gjermaniko-Romake
* Lista e kryeministrave të Holandës

## Referime 
## Bibliografia
* 
* 
* 
* 
* 
* 
* 
* 
*